বিশুদ্ধ একটি পরিবেশ! বিদেশি কূটনীতিকরা আসছেন। সংযুক্ত আরব আমিরাতে নিযুক্ত বাংলাদেশের রাষ্ট্রদূত মোহাম্মদ ইমরান তাঁদের এগিয়ে নিয়ে যাচ্ছেন। তাঁর সঙ্গে আছেন দূতাবাসের অন্যান্য কর্মকর্তারা। হোটেল ইন্টারকন্টিনেন্টালের কথা বলছি। এরই একটি হলো লিউয়া মজলিশ। এখানেই বাংলাদেশ দূতাবাস ইফতারের আয়োজন করেছে। গত রোববার (২৭ মে) এই অনুষ্ঠানে আমন্ত্রিত হয়েছিলেন আমিরাতের উচ্চপদস্থ কর্মকর্তা, বিদেশি কূটনীতিক ও বাঙালি কমিউনিটির সম্ভ্রান্ত জনেরা। এসেছেন বিমান বাংলাদেশ এয়ারলাইনস ও জনতা ব্যাংকের কর্মকর্তা। এসেছেন বাংলাদেশ সমিতি, আবুধাবির বাংলাদেশ স্কুলের কর্মকর্তা ও শিক্ষকেরা। এসেছেন সামাজিক সংগঠনের নেতা ও সংগঠকেরা। তাঁরা বসে পড়েছেন টেবিল ঘিরে।